Jennifer Jason Leigh

Jennifer Jason Leigh (* 5. Februar 1962 in Hollywood, USA) is en US-amerikaansch Schauspelerin. Leigh hett in al in düchtig veel Filmen mitspeelt un kreeg dorför jümmer wedder bannig gode Kritik. Veele beropen Kritiker un Filmmagazinen snackt vun ehr as een vun de besten amerikaanschen Schauspelerinnen to Tiet. Se sülvst socht sik gern eernste Rullen, mit de se sik denn lang utenennsett, üm sik dorop vörtobereeden.

 Biografie 
Boren weer se ünner den Naam Jennifer Lee Morrow in Hollywood, Kalifornien, as Dochter vun den Schauspeler Vic Morrow (Blackboard Jungle) un de Dreihbookschriverin Barbara Turner (Pollock). Se hett en Dag ehrn Naam ännert, wobi se den Naam „Jason“ to Ehren vun en Fründ vun de Familie Jason Robards, Jr. annahmen harr, de dood bleven weer.

Mit veerteihn Johren hett se an Schauspeel-Workshops vun Lee Strasberg deelnahmen un is mit sössteihn Liddmaat bi de Screen Actors Guild worrn in en Folg vun de Fernsehshow Baretta. Dorna keem en Folg bi de Waltons un veele wietere Fernsehfilmen un -folgen, dorünner en utermaten starke Dorstellen as en anorex’sch Deern in The Best Little Girl in the World. För de Rull harr se sik ünner medizinsch Opsicht op ganze 86 Pund rünnerhungert.

Ehr Lienwand-Debut harr Leigh 1980 mit Eyes of a Stranger, un speel darno faken in Filmen. As se öller worrn is, hett se sik op Rullen vun breeklich, angrepen oder nervlich swache Lüüd konzentreert, wat se dör en rünnerkamen, poppenhaftig Utsehn schapen de. So speel se en anfaat Deern, en unschullig Kellnerin, de op de scheefe Bahn kummt, oder en junge Fro, de ünner Dwang in en Nachtclub arbeiten mutt un psychisch tohopenbrikt.

Ehr Dörbrook in de Loopbahn keem 1990, as se mit en Pries as best Nevendorstellerin uttekend woorn is för ehr Rullen as twee vullkamen ünnerscheedlich Horen in Last Exit to Brooklyn un Miami Blues. Dorna harr Leigh keen Problemen mehr, Rullenanbotten to kriegen. Man ok an’t Thater hett Jennifer Jason Leigh al arbeidt. Ünner anner’n harr se en Hööftrull in an’n Broadway in dat beropen Musical Cabaret.

 Trivia 
 De Rull, de Leigh an’n wenigsten gefallen hett, weer as en gewöhnlich Leefste in den Film Backdraft. To den Speelbaas Ron Howard schall se seggt hebben, de eenzig Rull, de se in den Film spelen wull, weer dat Füer.
 Se harr ok en Rull in den Stanley Kubrick Film Eyes wide shut deriht, man as Kubrick en poor Szenen nochmol nadreihen wull, harr Leigh keen Tiet un de ganze Rull is streken worrn.
 Jennifer Jason Leigh hett aflehnt in eenige Filmen mittospelen, as in Sex, Lies, and Videotape, Pretty Woman oder A League of Their Own. Un ok de Rull as Sarah Conner in The Terminator harr se sik verknepen.
 Leigh is bekannt dorvör, veel Rullenarbeit to maken, bevör se en Rull speelt, t. B. ok Daagböker as de Lüüd to schrieven, de se speken will. Se hett ok faken mit Psychiaters un Patienten, mit Horen oder Telefonsex-Arbeiters snackt, üm sik in Rullen intoarbeiten.

 Privatleven 
Leigh hett an’n 3. September 2005 ehrn Fründ, den Dreihbookschriever un Speelbaas Noah Baumbach heiraadt, mit den se al veer Johren tohopen weer. Se is siet 25 Johren goot befrünnt mit Phoebe Cates. Wietere Frünnen sünd ü.a. Jennifer Beals, Alan Cumming un John C. Reilly

 Filmrullen (Utwahl) 
 Johr Titel Synchroonsnacker 1981 Eyes of a Strangerdt.: Die Augen eines Fremden   1982 Fast Times at Ridgemont Highdt.: Ich glaub’ ich steh’ im Wald Maud Ackermann  1983 Easy Moneydt.: Monty, der Millionenerbe Madeleine Stolze 1983 Death Ride To Osaka, Feernsehfilmdt.: Operation Osaka   1984 Grandview, U.S.A.   1985 Flesh & Blooddt: Fleisch & Blut Marina Köhler 1986 The Hitcherdt.: Hitcher, der Highway Killer Madeleine Stolze 1987 Sister, Sisterdt.: Das Hotel im Todesmoor Maud Ackermann 1988 Heart of Midnightdt.: Heart of Midnight – Im Herzen der Nacht Simone Brahmann 1990 Miami Blues Dorette Hugo  1990 Last Exit to Brooklyndt.: Letzte Ausfahrt Brooklyn Katrin Fröhlich 1991 Rushdt.: Fieberhaft – Undercover in der Drogenhölle Katrin Fröhlich 1991 Backdraftdt.: Backdraft – Männer, die durchs Feuer gehen Maud Ackermann 1992 Single White Femaledt.: Weiblich, ledig, jung sucht... Alexandra Ludwig 1993 Short Cuts Alexandra Ludwig  1994 Mrs. Parker and the Vicious Circledt.: Mrs. Parker und ihr lasterhafter Kreis Alexandra Ludwig 1994 The Hudsucker Proxydt.: Hudsucker – Der große Sprung Alexandra Ludwig 1995 Georgia Alexandra Ludwig 1995 Dolores Claibornedt.: Dolores Alexandra Ludwig 1996 Kansas City Gundula Liebisch  1997 A Thousand Acresdt.: Tausend Morgen Maud Ackermann 1997 Washington Squaredt.: Die Erbin vom Washington Square Ulrike Stürzbecher 1999 eXistenZ Alexandra Ludwig 2000 The King Is Alive    2000 Skipped Partsdt.: Mittendrin und voll dabei Alexandra Ludwig 2001 The Anniversary Partydt.: Beziehungen und andere Katastrophen Alexandra Ludwig 2002 Road to Perdition Alexandra Ludwig 2003 In the Cut Alexandra Ludwig 2004 Palindromesdt.: Palindrom Alexandra Ludwig 2004 Childstar   2005 The Jacket Alexandra Ludwig 2007 Margot at the Weddingdt.: Margot und die Hochzeit Alexandra Ludwig 2008 Synecdoche, New York Maud Ackermann 2009-12 Weeds, Feernsehreegdt.: Weeds – Kleine Deals unter Nachbarn Alexandra Ludwig 2013 The Spectacular Now Anne Moll 2013 Kill Your Darlingsdt.: Kill Your Darlings – Junge Wilde Alexandra Ludwig 2013 The Moment   2013 Jake Squared   2014 Welcome to Medt.: Willkommen bei Alice Alexandra Ludwig 2015 The Hateful Eightdt.: The Hateful 8 Vera Teltz 2016 LBJ   2017 Amityville: The Awakening   2017 Twin Peaks, Feernsehreeg Alexandra Ludwig 2018 Annihilationdt.:Auslöschung Alexandra Ludwig

 Utteken 
Jennifer Jason Leigh is bannig faken för Filmpriesen nomineert wesen un hett ok dörteihn dorvun wunnen. Een Utwahl dorvun:
 1991: den BSFC Award as Best Nevendorstellerni in Miami Blues (un ok för Last Exit to Brooklyn)
 1993: den MTV Movie Award as Best Bööswicht in Single White Female
 1994: en Special Award vun bi de Golden Globe-Verlehen för dat Ensemble vun Short Cuts.
 1995: den NYFCC Award as Beste Schauspelerin för Georgia
 1995: den NSFC Award as Beste Schauspelerin för Mrs. Parker and the Vicious Circle
 2000: den Best Actress Award vun’t Tokyo International Film Festival för The King Is Alive
 2005: den Genie Award as Best Nevendorstellerin in Childstar

 Websteed 

Kategorie:Fru
Kategorie:Schauspeler
Kategorie:Börger von de USA
Kategorie:Engelsch
Kategorie:Boren 1962